Foto: Yonhap News Shimoliy Koreya yetakchisi Kim Chen In yangi havo hujumiga qarshi mudofaa tizimining muvaffaqiyatli sinovdan o‘tkazilishini kuzatdi. Bu haqda Koreya markaziy telegraf agentligi ma’lum qildi. "Bu imkoniyatlari sinchkovlik bilan tekshirilgan qurol-aslaha tizimi butun mamlakatni o‘rmon kabi qoplashi va raqiblarning havoda hukmronligi haqidagi xayollarini yo‘q qilish uchun ommaviy ravishda ishlab chiqarilishi kerak", deb aytgan Shimoliy Koreya rahbari. Kim Chen In o‘tgan yil tizimda aniqlangan nosozliklar to‘liq yengib o‘tilganini ta’kidlab o‘tgan.